Diari Oficial de la Generalitat Valenciana


Sumari del DOGV 8096, del 01-08-2017 (2017/6240)

RESOLUCIÓ de 6 de juliol de 2017, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats al centre privat Inmaculada del Pla, d'Alacant, amb codi 10925560.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8096

Data del DOGV
:   01-08-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/6240


Data del document
:   06-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 6 de juliol de 2017, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats al centre privat Inmaculada del Pla, d'Alacant, amb codi 82997512. [2017/6240]  
L'expedient amb número 2017/326 ha sigut iniciat a instància de la titularitat del centre privat de Pàrvuls i Primària Inmaculada del Pla, d'Alacant, amb codi 31854687, qui sol·licita l'extinció de l'autorització per cessament d'activitats i l'extinció del concert educatiu existent per jubilació del titular amb data d'efecte de 31 d'agost de 2017.  
  
L'expedient ha sigut tramitat per la corresponent direcció territorial competent en matèria educativa, i consta de la documentació exigida per la normativa vigent, així com dels corresponents informes de la Inspecció Educativa i Direcció General de Política Educativa.  
  
A partir del curs 2017-2018, el centre deixarà d'impartir els ensenyaments que van ser autoritzats en el seu moment per mitjà de la corresponent ordre d'obertura i funcionament.  
El cessament d'activitats docents d'aquest centre no comporta cap greu perjuí per a l'interés públic, per tant, l'administració educativa adoptarà les mesures oportunes per a garantir la trajectòria educativa de l'alumnat matriculat.  
Vists la Llei orgànica 8/1985, de 3 de juliol (BOE 159, 04.07.1985), reguladora del dret a l'educació; la Llei orgànica 2/2006, de 3 de maig, d'educació (BOE 106, 04.05.2006), modificada per la Llei orgànica 8/2013, de 9 de desembre (BOE 295, 10.12.2013), per a la millora de la qualitat educativa; i el Reial decret 332/1992, de 3 d'abril (BOE 86, 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer (BOE 62, 12.03.2010).  
Vista la proposta del director general de Centres i Personal Docent, de 13 de juny de 2017, i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 155/2015, de 18 de setembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
L'extinció de l'autorització per cessament d'activitats per jubilació del titular amb data d'efecte de 31 d'agost de 2017, en la totalitat dels seus ensenyaments, del centre docent privat següent:  
Codi i denominació del centre: 64975790 - Inmaculada del Pla.  
Titular: Antonio Correas Andreu.  
Domicili: carrer Antonio Maura, núm. 11, Alacant (03108).  
  
Segon  
Aquesta extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer  
Aquesta resolució tindrà els seus efectes a partir de l'endemà de la data de publicació al Diari Oficial de la Generalitat Valenciana. No obstant això, els seus efectes acadèmics s'entenen que fan referència a l'inici del curs escolar 2017-2018.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques (BOE 236, 02.10.2015) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la conselleria competent en matèria educativa, en el termini d'un mes a comptar a partir de l'endemà de ser notificada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar a partir de l'endemà de ser notificada.  
Per als interessats que no siguen objecte de notificació, els terminis començaran a comptar l'endemà de ser publicada al Diari Oficial de la Generalitat Valenciana.  
  
València, 6 de juliol de 2017. El conseller d'Educació, Investigació, Cultura i Esport: Vicent Marzà Ibáñez.